সর্বকালের সর্বশ্রেষ্ঠ বাংলা গান
বিবিসি বাংলা ২০০৬ সালে "সর্বকালের সর্বশ্রেষ্ঠ বাংলা গান" শীর্ষক একটি জরিপ পরিচালনা করে। জরিপে বিশ্বব্যাপী অবস্থানরত বাঙালিদের কাছ থেকে ভোট নেওয়া হয়। মোট ২০টি বাংলা গানকে সর্বকালের সর্বশ্রেষ্ঠ বাংলা গান হিসেবে আখ্যায়িত করে তালিকা তৈরি করা হয়। জরিপের ফলাফল অনুযায়ী, সর্বকালের সর্বশ্রেষ্ঠ বাংলা গান হলো রবীন্দ্রনাথ ঠাকুর রচিত ও স্বাধীন সার্বভৌম বাংলাদেশের জাতীয় সঙ্গীত "আমার সোনার বাংলা, আমি তোমায় ভালোবাসি"।